આ વર્ષે પહેલીવાર નેત્રોત્સવ વિધિ બાદ ભગવાને અંગીકાર કરેલાં વસ્ત્રો પ્રસાદીરૂપે ભક્તોને અપાયાં હતાં. આજે બપોરે ત્રણ કલાકે રથ પૂજનની વિધિ યોજાશે. જેમાં કોંગ્રેસ પ્રમુખ ભરતસિંહ સોલંકી તેમજ વિપક્ષ નેતા શંકરસિંહ વાઘેલા ઉપસ્થિત રહેશે. આજે સાંજે મુખ્ય પ્રધાન વિજય રૂપાણી અને નાયબ મુખ્ય પ્રધાન નીતિન પટેલ દ્વારા વિશિષ્ટ પૂજા અને આરતી થશે. પરંપરા મુજબ તેેઓ ખીચડી પ્રસાદ માટેની સામગ્રી, કોળા, ગવારફળી, ચોખા અને દાળ લઇને આવશે. રાત્રે ૮-૦૦ કલાકે યોજાનાર આજની સંધ્યા આરતીમાં પ્રધાન મંડળના સભ્યો અને ભક્તો મોટી સંખ્યામાં હાજરી આપશે.